Lūšis (simbolis)
Lūšis – gana retas heraldinis simbolis (mobilioji figūra). Reikšmės: Senuosiuose herbuose simbolizuodavo kraugeriškumą, nesitaikstymą su priešais, godumą, aistras. Šiuo požiūriu rusiškoje heraldikoje lūšis artima snieginiam leopardui. Pvz., dabartiniame Pskovo (Rusija) herbe yra pavaizduotas snieginis leopardas, nors spėjama, kad anksčiau jame buvo pavaizduota lūšis (ji minima 1666 m. dokumentuose). Galima tokio pakeitimo priežastis – snieginis leopardas atrodė kilmingesnis už vietinę lūšį. Naujuosiuose herbuose dažnai reiškia krašto miškingumą. Lūšis būdinga kraštų, kuriuose iki šiol daug lūšių (Suomija, Skandinavija), herbams. Snieginis leopardas Pskovo (Rusija) herbe. Manoma, kad anksčiau tai buvo lūšis. Gulinti auksinė lūšis Bodaibo miesto (Irkutsko sritis, Rusija) herbe Gulinti auksinė lūšis Gomelio (Baltarusija) herbe Einanti natūrali lūšis Jėkabpilio herbe Einanti auksinė lūšis Tavastijos (Tavastaa, Suomija) herbe Einanti auksinė lūšis Pietų Suomijos provincijos herbe. Lūšis perimta iš Tavastijos herbo. Besidairanti auksinė lūšis buvusio Purmo municipaliteto (Suomija) herbe Piestu stovinti sidabrinė lūšis Mänttä municipaliteto (Suomija) herbe Piestu stovinčios sidabrinės lūšys buvusio Lycksele kaimiško municipaliteto (Švedija) herbe Apipjauta lūšies galva Janakkala municipaliteto (Suomija) herbe Einanti mėlynai ginkluota auksinė lūšis Heinola miesto (Pietų Suomija) herbe Stovinti žiūrinti sidabrinė lūšis Hamarøy savivaldybės (Norvegija) herbe Piestu stovinti juodai ginkluota auksinė lūšis Byglando savivaldybės (Norvegija) herbe Auksinė apipjauta lūšies galva Hemsedalo savivaldybės (Norvegija) herbe